**Molėtų rajono savivaldybės taryba**

**SPRENDIMAS**

**DĖL ĮGALIOJIMŲ MOLĖTŲ RAJONO SAVIVALDYBĖS ATSTOVUI DALYVAUTI UŽDAROSIOS AKCINĖS BENDROVĖS UTENOS REGIONO ATLIEKŲ TVARKYMO CENTRO VISUOTINIAME AKCININKŲ SUSIRINKIME SUTEIKIMO**

2017 m. balandžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 3 dalies 9 punktu, 48 straipsnio 2 dalimi, Lietuvos Respublikos akcinių bendrovių įstatymo 14 straipsnio 7 dalimi, 20 straipsnio 1 dalies 3, 4, 9, 10 punktais, 21 straipsnio 1, 8 dalimis, 58 straipsnio 2 dalimi, 59 straipsnio 1, 2 dalimis bei atsižvelgdama į uždarosios akcinės bendrovės Utenos regiono atliekų tvarkymo centro 2017 m. balandžio 11 d. raštą Nr. S-110 ,,Pranešimas apie visuotinio akcininkų susirinkimo sušaukimą“,

Molėtų rajono savivaldybės taryba n u s p r e n d ž i a:

Įgalioti Molėtų rajono savivaldybės mero pavaduotoją Mindaugą Kildišių atstovauti Molėtų rajono savivaldybę uždarosios akcinės bendrovės (toliau – UAB) Utenos regiono atliekų tvarkymo centro, kodas 300083878, kuriame Molėtų rajono savivaldybė valdo 13652 paprastąsias vardines akcijas, suteikiančias 13,65 proc. balsų, 2017 m. balandžio 28 d. įvyksiančiame visuotiniame akcininkų susirinkime ir balsuoti priimant sprendimus (sprendimų projektai pridedami) darbotvarkės klausimais:

1. Dėl UAB Utenos regiono atliekų tvarkymo centro valdybos nario atšaukimo kadencijai nesibaigus - balsuoti už UAB Utenos regiono atliekų tvarkymo centro valdybos nario Sauliaus Rasalo (Anykščių rajono savivaldybė) atšaukimą kadencijai nesibaigus.
2. Dėl UAB Utenos regiono atliekų tvarkymo centro (toliau – Bendrovė) valdybos nario rinkimo - balsuoti už Anykščių rajono savivaldybės administracijos direktoriaus pavaduotoją Ramūną Blazarėną.
3. Dėl Bendrovės 2016 m. metinio pranešimo (pridedama) – sprendimas šiuo klausimu nepriimamas.
4. Dėl Bendrovės 2016 m. finansinių ataskaitų rinkinio audito išvados (pridedama) – sprendimas šiuo klausimu nepriimamas.
5. Dėl Bendrovės 2016 m. metinio finansinių ataskaitų rinkinio (pridedama) tvirtinimo – balsuoti už UAB Utenos regiono atliekų tvarkymo centro 2016 m. audituoto finansinių ataskaitų rinkinio tvirtinimą.
6. Dėl Bendrovės 2016 m. pelno (nuostolių) paskirstymo tvirtinimo – balsuoti už UAB Utenos regiono atliekų tvarkymo centro 2016 m. pelno (nuostolių) paskirstymą:

6.1. ankstesnių finansinių metų nepaskirstytasis pelnas (nuostoliai) ataskaitinių finansinių metų pabaigoje – 334 998 Eur;

6.2. grynasis ataskaitinių finansinių metų pelnas (nuostoliai) – (312 026) Eur;

6.3. pelno (nuostolių) ataskaitoje nepripažintas ataskaitinių finansinių metų pelnas– nėra;

6.4. pervedimai iš rezervų – nėra;

6.5. akcininkų įnašai bendrovės nuostoliams padengti – nėra;

6.6. paskirstytinasis pelnas (nuostoliai) iš viso – 22 972 Eur;

6.7. pelno dalis, paskirta į privalomąjį rezervą – nėra;

6.8. pelno dalis, paskirta į rezervą savoms akcijoms įsigyti – nėra;

6.9. pelno dalis, paskirta į kitus rezervus – nėra;

6.10. pelno dalis, paskirta dividendams išmokėti – nėra;

6.11. pelno dalis, paskirta metinėms išmokoms (tantjemoms) valdybos ir stebėtojų tarybos nariams, darbuotojų premijoms ir kitiems tikslams - nėra;

6.12. nepaskirstytasis pelnas (nuostoliai) ataskaitinių finansinių metų pabaigoje, perkeliamas į kitus finansinius metus – 22 972 Eur.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras